CELEX: 31989R3471
Language: el
Date: 1989-11-17 00:00:00
Title: Κανονισμός (ΕΟΚ) αριθ. 3471/89 της Επιτροπής της 17ης Νοεμβρίου 1989 για κατάταξη εμπορευμάτων στη συνδυασμένη ονοματολογία

Avis juridique important

|

31989R3471

Κανονισμός (ΕΟΚ) αριθ. 3471/89 της Επιτροπής της 17ης Νοεμβρίου 1989 για κατάταξη εμπορευμάτων στη συνδυασμένη ονοματολογία  

Επίσημη Εφημερίδα αριθ. L 337 της 21/11/1989 σ. 0008 - 0009 Φινλανδική ειδική έκδοση: Κεφάλαιο 2 τόμος 7 σ. 0099  Σουηδική ειδική έκδοση: Κεφάλαιο 2 τόμος 7 σ. 0099 

***** ΚΑΝΟΝΙΣΜΟΣ (ΕΟΚ) αριθ. 3471/89 ΤΗΣ ΕΠΙΤΡΟΠΗΣ  της 17ης Νοεμβρίου 1989  για κατάταξη εμπορευμάτων στη συνδυασμένη ονοματολογία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 3469/89 (2), και ιδίως το άρθρο 9,  Εκτιμώντας:  ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού·  ότι ο κανονισμός (ΕΟΚ) αριθ. 2658/88 έχει καθορίσει τους γενικούς κανόνες για την ερμηνεία της συνδυασμένης ονοματολογίας · ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών ·  ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κανονισμούς που σημειώνονται στη στήλη 2 βάσει των διατάξεων της στήλης 3·  ότι τα μέτρα τα οποία προβλέπονται από τον παρόντα κανονισμό είναι σύμφωνα με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα.  Άρθρο 2  Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Νοεμβρίου 1989.  Για την Επιτροπή  Christiane SCRIVENER  Μέλος της Επιτροπής  (1) ΕΕ αριθ. L 256 της 7. 9. 1987, σ. 1.  (2) Βλέπε σελίδα 5 της παρούσας Επίσημης Εφημερίδας.  ΠΑΡΑΡΤΗΜΑ  1.2.3 //  //  //  // Περιγραφή προϊόντων   // Κωδικός ΣΟ   // Αιτιολογία   //  //  //  // (1)   // (2)   // (3)   //  //  //  // Σακίδιο πλάτης κατασκευασμνο από ύφασμα (100 % συνθετικές ίνες) στο οποίο έχει ραφτεί ένα ελαφρύ ένδυμα από ύφασμα τύπου ανοράκ, που μπορεί να διπλωθεί μέσα σ' ένα από τα τρία τμήματα του σακιδίου πλάτης.   // 4202 92 91   // Η κατάταξη προσδιορίζεται από τις διατάξεις των γενικών κανόνων 1, 3β) και 6 για την ερμηνεία της συνδυασμένης ονοματολογίας καθώς και από τα κείμενα των κωδικών ΣΟ 4202 και 4202 92 91.  Το είδος δεν μπορεί να υπαχθεί στο κεφάλαιο 62 γιατί χρησιμοποιείται ως ένδυμα περιστασιακά.   //    //   //